Κόρτνεϊ Κοξ

Η Κόρτνεϊ Κοξ (αγγλικά: Courteney Bass Cox, γενν. 15 Ιουνίου 1964) είναι Αμερικανίδα ηθοποιός. Είναι κυρίως γνωστή για το ρόλο της ως Μόνικα Γκέλερ στην γνωστή κωμική σειρά Τα Φιλαράκια (Friends). Έχει επίσης παίξει στην επιτυχημένη σειρά ταινιών Scream και έχει κάνει γκεστ εμφανίσεις στις σειρές Scrubs και Seinfeld. Από το Σεπτέμβριο του 2009 μέχρι τον Μάρτιο του 2015 πρωταγωνιστούσε στην κωμική σειρά Cougar Town, για την οποία έλαβε υποψηφιότητα για Χρυσή Σφαίρα Α' Γυναικείου Ρόλου σε Κωμική Σειρά. Το 2022 επανέλαβε για μία ακόμη φορά το ρόλο της δημοσιογράφου Γκέιλ Γουέδερς στην πέμπτη ταινία Scream.

 Πρώτα χρόνια 
Η Κοξ γεννήθηκε και μεγάλωσε στο Μπέρμινγχαμ της Αλαμπάμα από τους Ρίτσαρντ Λούις και Κορτένεη Κοξ. Έχει δύο μεγαλύτερες αδελφές, τις Βιρτζίνια και Ντότι και ένα μεγαλύτερο αδερφό, Ρίτσαρντ Τζούνιορ. Οι γονείς της χώρισαν το 1974 και η μητέρα της ξαναπαντρεύτηκε. Μόλις αποφοίτησε από το λύκειο, μετακόμισε στη Ουάσινγκτον για να σπουδάσει, αλλά δεν ολοκλήρωσε τις σπουδές της στην αρχιτεκτονική για να ασχοληθεί με την ηθοποιία και το μόντελινγκ.

 Καριέρα 
 Πρώτα βήματα 
Η Κόρτνεϊ Κοξ ξεκίνησε την καριέρα της, κάνοντας εμφάνιση στο βίντεο κλιπ Dancing in the dark του Μπρους Σπρίνγκστιν. Οι πρώτοι της κινηματογραφικοί ρόλοι περιλαμβάνουν τις ταινίες Masters of the Universe (1987) και Κοκούν 2: Η Επιστροφή (1988). Η πρώτη της τηλεοπτική δουλειά έγινε στη σειρά Misfits of Science (1985) και αργότερα στη σειρά Family Ties (1987-1989). Λίγο πριν πάρει έναν από τους πρωταγωνιστικούς ρόλους στο Friends εμφανίστηκε στην ταινία Ace Ventura: Pet Detective δίπλα στον Τζιμ Κάρεϊ και σε ένα επεισόδιο της σειράς Seinfeld (1994).


 Τα Φιλαράκια 
Αργότερα το 1994, η Κοξ πήρε μέρος στην οντισιόν για το ρόλο της Ρέιτσελ Γκριν σε μια καινούρια κωμική σειρά Friends, αλλά τελικά πήρε το ρόλο της Μόνικα Γκέλερ όπως και η ίδια αρχικά επιθυμούσε. Στην αρχή σαν η πιο διάσημη της νέας σειράς, η Κοξ συνεργάζεται με τους Τζένιφερ Άνιστον (Ρέιτσελ Γκριν), Λίζα Κούντροου (Φοίβη Μπουφέ), Ματ Λε Μπλανκ (Τζόι Τριμπιάνι), Μάθιου Πέρρυ (Τσάντλερ Μπινγκ) και Ντέιβιντ Σουίμερ (Ρος Γκέλερ) σε μια σειρά που αποτελεί μέχρι και σήμερα το πιο διάσημο ρόλο της. Η σειρά Friends μετατράπηκε σε τεράστιο τηλεοπτικό φαινόμενο και κράτησε 10 ολόκληρα χρόνια. Σύμφωνα με το Βιβλίο Γκίνες, η Κοξ μαζί με τους υπόλοιπους συμπρωταγωνιστές της, έγιναν τα πιο ακριβοπληρωμένα τηλεοπτικά αστέρια λαμβάνοντας 1 εκατομμύριο δολάρια για κάθε επεισόδιο στους δύο τελευταίους κύκλους της σειράς.

 Κινηματογράφος 
Το 1996 κατά τη διάρκεια της τηλεοπτικής σειράς, η Κοξ πρωταγωνίστησε σε μια μεγάλη εισπρακτική και καλλιτεχνική επιτυχία το Scream στο δεύτερο αξιομνημόνευτο ρόλο της καριέρας της, τη δημοσιογράφο Γκέιλ Γουέδερς. Το 1997 επανέλαβε το ρόλο της στο Scream 2 ενώ το 2000 δήλωσε ότι είναι η τελευταία φορά που θα εμφανιστεί στο ρόλο της δημοσιογράφου στο τρίτο μέρος της επιτυχημένης σειράς ταινιών τρόμου. Το 2009 διέψευσε η ίδια τον εαυτό της, όταν είπε το ναι στο αναμενόμενο Scream 4, το οποίο κυκλοφόρησε στους κινηματογράφους τον Απρίλιο του 2011. Άλλες κινηματογραφικές δουλειές περιλαμβάνουν τα The Runner, 3000 Miles to Graceland και The Shrink Is In. Το 2008 εμφανίστηκε δίπλα στον Άνταμ Σάντλερ στο Bedtime Stories. Το 2022 επανήλθε στην μεγάλη οθόνη ως Γκέιλ Γουέδερς στην ταινία Scream .

 Προσωπική Ζωή 
Η Κοξ είχε μακροχρόνια σχέση με τον Μάικλ Κίτον από το 1989 μέχρι το 1995. Στα γυρίσματα του Scream γνωρίστηκε με το συμπρωταγωνιστή της Ντέιβιντ Αρκέτ. Στο Scream 2 ήταν ήδη ζευγάρι, ενώ το 1999 και ένα χρόνο πριν το Scream 3 παντρεύτηκαν. Τον Ιούνιο του 2004 έφεραν στον κόσμο το πρώτο τους παιδί, την Κόκο Ράιλι Αρκέτ. Η Τζένιφερ Άνιστον είναι η νονά της μικρής. Τον Οκτώβριο του 2010, ανακοινώθηκε πως το ζευγάρι χώρισε, αλλά κρατούν ακόμα μια στενή φιλία και επαγγελματική συνεργασία.

 Φιλμογραφία 

 Κινηματογράφος Έτος Ταινία Ρόλος Σημειώσεις1987 Down Twisted Τάρα Masters of the Universe Τζούλια "Τζούλι" Γουίνστον 1988 Κοκούν 2: Η Επιστροφή (Cocoon: The Return) Σάρα 1990 Mr. Destiny Τζιούελ Τζάγκερ 1991 Blue Desert Λίζα Ρόμπερτς 1992 Shaking the Tree Κάθλιν 1993 The Opposite Sex and How to Live with Them Κάρι Ντάβενπορτ 1994 Ace Ventura: Pet Detective Μελίσα Ρόμπινσον 1996 Scream Γκέιλ Γουέδερς1997 Commandments Ρείτσελ Λους Scream 2 Γκέιλ Γουέδερς 1999 The Runner Καρίνα 2000 Scream 3 Γκέιλ Γουέδερς2001 3000 Miles to Graceland Σίμπιλ Γουέινγκροου The Shrink Is In Σαμάνθα Κραμπ Get Well Soon Λίλι 2004 November Σόφι Τζέικομπς 2005 The Longest Yard Λίνα 2006 Barnyard Ντέζι η Αγελάδα φωνή Zoom Μάρσα Χόλογουέι The Tripper Σύνθια επίσης παραγωγός 2008 Bedtime Stories Γουέντι 2011 Scream 4 Γκέιλ Γουέδερς-Ράιλι2022 Scream Γκέιλ Γουέδερς2023 Scream VI Γκέιλ Γουέδερς2026 Scream 7 Γκέιλ Γουέδερς Τηλεόραση Έτος  Τίτλος  Ρόλος  Σημειώσεις 1984 As the World Turns Μπάνι 1985 Misfits of Science Γκλόρια Ντινάλο 16 επεισόδια1986 Το πλοίο της αγάπης 1 επεισόδιο Η συγγραφέας ντετέκτιβ Κάρολ Μπάνιστερ 1 επεισόδιο1987 If It's Tuesday, It Still Must Be Belgium Χάνα Γουισόκι τηλεταινία Family Ties Λόρεν Μίλερ 21 επεισόδια 1987-1989 1988 I'll Be Home for Christmas Νόρα Μπάντυ τηλεταινία1989 Roxanne: The Prize Pulitzer Τζάκι Κίμπερλυ τηλεταινία Judith Krantz's Till We Meet Again Μαρί-Φρεντερίκ "Φρέντι" Ντε Λανσέλ μίνι σειρά 1990 Curiosity Kills Γκουέν τηλεταινία 1991 Morton & Hayes Πριγκίπισσα Λούσι 1 επεισόδιο1992 Battling for Baby Κάθριν τηλεταινία Dream On Αλίσα 1 επεισόδιο 1993 The Trouble with Larry Γκαμπριέλα Ίσντεν1994 Seinfeld Μέρυλ 1 επεισόδιο Friends Μόνικα Γκέλερ 236 επεισόδια 1994-2004 1995 Sketch Artist II: Hands that See Έμμυ τηλεταινία 2007 Dirt Λούσι Σπίλερ 20 επεισόδια 2007-2008 2009 Scrubs Τέιλορ Μάντοξ 3 επεισόδια 2009 Cougar Town Τζουλς Κομπ 2009–σήμεραΥποψηφιότητα Χρυσή Σφαίρα Καλύτερης Ηθοποιού σε Κωμωδία 2012 Talhotblond Αμάντα παραγωγός/σκηνοθέτης 2013 Go On Τάλια 1 επεισόδιο
Παραπομπές

 Εξωτερικοί σύνδεσμοι 

 Κόρτνεϊ Κοξ στο IMDb

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης